Oznámenie Komisie Rade a Európskemu parlamentu - Činnosti Európskeho centra pre prevenciu a kontrolu chorôb v oblasti prenosných chorôb: pozitívne výsledky dosiahnuté od zriadenia centra, plánované činnosti a potreby v oblasti zdrojov {SEK(2008) 2792} /* KOM/2008/0741 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 13.11.2008 KOM(2008) 741 v konečnom znení OZNÁMENIE KOMISIE RADE A EURÓPSKEMU PARLAMENTU Činnosti Európskeho centra pre prevenciu a kontrolu chorôb v oblasti prenosných chorôb: pozitívne výsledky dosiahnuté od zriadenia centra, plánované činnosti a potreby v oblasti zdrojov {SEK(2008) 2792} OZNÁMENIE KOMISIE RADE A EURÓPSKEMU PARLAMENTU Činnosti Európskeho centra pre prevenciu a kontrolu chorôb v oblasti prenosných chorôb: pozitívne výsledky dosiahnuté od zriadenia centra, plánované činnosti a potreby v oblasti zdrojov Úvod Európske centrum pre prevenciu a kontrolu chorôb (ECDC) je agentúra Európskej únie (EÚ), ktorej úlohou je monitorovať, posudzovať a oznamovať ohrozenie ľudského zdravia prenosnými chorobami. Centrum má sídlo v Štokholme a svoju činnosť začalo v máji 2005. Aj keď verejné zdravie zostáva v EÚ v prvom rade právomocou členských štátov, ECDC podporuje prácu národných agentúr pre kontrolu chorôb v Európe. Centrum zhromažďuje informácie v oblasti epidemiológie z celého sveta a podporuje systém rýchleho varovania v EÚ pri prepuknutí infekčných chorôb. Vytvára štatistiku a analýzy na úrovni EÚ, pokiaľ ide o všetky dôležité infekčné choroby. Keď systém rýchleho varovania identifikuje prepuknutie choroby s významom pre celú EÚ alebo keď sa zistí znepokojujúci vývoj v štatistike, ECDC rýchlo vyhodnotí úroveň ohrozenia verejného zdravia v Európe. Keď ide o otázky, ktoré si vyžadujú vedecké poradenstvo na úrovni EÚ, ECDC v záujme poskytnúť ho zhromaždí poznatky a expertízu z celej EÚ. Na žiadosť členského štátu ECDC vyšle expertov v danej oblasti na pomoc vnútroštátnym orgánom, ktoré sa zaoberajú prepuknutím. ECDC pri všetkých svojich činnostiach úzko spolupracuje s Európskou komisiou, členskými štátmi a ostatnými partnermi, akými sú Svetová zdravotnícka organizácia (WHO), s cieľom predchádzať chorobám a kontrolovať ich a oznamovať svoje zistenia európskym aktérom v oblasti verejného zdravia a širšej európskej verejnosti. Výsledky nezávislého hodnotenia činností ECDC ukazujú, že jeho hlavné zúčastnené strany, t. j. Komisia a členské štáty, oceňujú služby, ktoré centrum poskytuje, a považuje ich za významný prínos v boji proti infekčným chorobám. Centrum je však stále v počiatočnej fáze svojho vývoja. Hlavné služby, ktoré poskytuje, sú užitočné, ale neuspokojujú všetky potreby a očakávania zúčastnených strán. Napríklad je potrebná ďalšia rozsiahla práca na zlepšenie kvality a porovnateľnosti európskych údajov v oblasti dohľadu nad chorobami. Práca ECDC na budovaní kapacít členských štátov v oblasti verejného zdravia si vyžaduje konsolidáciu a rozvoj a odborná podpora, ktorú môže ponúknuť jednotlivým vnútroštátnym orgánom, je v súčasnosti dosť obmedzená. Navyše je potrebné urobiť ešte mnoho pre vybudovanie znalostnej základne, pokiaľ ide o efektívne preventívne opatrenia proti infekčným chorobám. V roku 2007 správna rada ECDC, ktorá sa skladá zo zástupcov všetkých členských štátov, Európskej komisie a Európskeho parlamentu, prijala viacročný strategický program centra do roku 2013[1], v ktorom stanovila výsledky, ktoré by stredisko malo podľa očakávania dosiahnuť do roku 2013, a potreby v oblasti zdrojov. Hoci úroveň investovania požadovaná pre tento program je značná, je potrebné posudzovať ju v kontexte vplyvu infekčných chorôb na hospodárstvo aj na človeka. Účinná spolupráca na úrovni EÚ môže prispieť k zvýšeniu úsilia v oblasti prevencie a kontroly chorôb v Európe, vybudovať pripravenosť proti veľkým epidémiám a zabezpečiť, aby sa choroby, ktoré sa vyskytujú s určitou pravidelnosťou, dostali rýchlo pod kontrolu. Posilnenie kapacít v tejto oblasti na úrovni EÚ je preto múdrou investíciou. 1. Cieľ tohto oznámenia Cieľom tohto oznámenia spolu s pripojeným finančným výkazom je poskytnúť prehľad činností ECDC za prvé tri roky svojej existencie a jeho plány budúceho rozvoja. V záujme dosiahnutia tohto cieľa sa toto oznámenie zameria najmä na: - priority stanovené vo viacročnom strategickom programe ECDC na roky 2007 –2013, aby centrum naplnilo svoj mandát posilnenia ochrany Európy proti infekčným chorobám; - finančný výhľad na roky 2007 – 2013; - určité výsledky externého hodnotenia centra; - európsku pridanú hodnotu centra v prvých rokoch jeho existencie. 2. Súčasný mandát Podľa nariadenia ES č. 851/2004, ktorým sa zriaďuje Európske Centrum pre prevenciu a kontrolu chorôb, „poslaním centra by malo byť identifikovať, posudzovať a oznamovať aktuálne a vznikajúce ohrozenia ľudského zdravia prenosnými chorobami. V prípade prepuknutia choroby neznámeho pôvodu, ktorá sa môže šíriť v rámci Spoločenstva alebo do Spoločenstva, centrum by malo byť zmocnené konať z vlastnej iniciatívy, až kým nebude známy zdroj tohto prepuknutia a následne, podľa vhodnosti, v spolupráci s príslušnými orgánmi na vnútroštátnej úrovni alebo na úrovni Spoločenstva“. 3. Hlavné dosiahnuté výsledky (2005 – 2007) Prehľad Je dôležité uvedomiť si, že v oblasti dohľadu nad chorobami a rýchleho varovania ECDC vychádzalo zo systémov, ktoré boli zavedené pred jeho zriadením. Prvé siete na zhromažďovanie európskych údajov o infekčných chorobách (o HIV/AIDS a tuberkulóze) boli vytvorené viac ako desať rokov pred začatím činnosti ECDC. Do roku 2005, keď ECDC začalo fungovať, existovalo 17 vyhradených sietí pre dohľad (DSN) zhromažďujúcich údaje o rôznych chorobách alebo skupinách chorôb. Každá mala svoje vlastné štruktúry, systémy podávania správ a databázy. Jednou z hlavných úloh ECDC v jeho počiatočnej fáze bolo pristúpiť k integrovanejšiemu systému zhromažďovania údajov o infekčných chorobách na úrovni EÚ. ECDC postupne prebralo činnosti týchto sietí a vytvorilo „jednotné kontaktné miesto“ pre údaje na úrovni EÚ. V oblasti rýchleho varovania ECDC prevádzkuje od roku 2007 v mene Komisie systém včasného varovania a reakcie v oblasti zdravotných rizík (EWRS). Tento bezpečnostný systém umožňuje orgánom členských štátov v oblasti zdravia vymieňať si varovania týkajúce sa prepuknutia chorôb, pri ktorých existuje možnosť, že sa rozšíria aj do ďalších krajín. Hoci tento systém existuje už niekoľko rokov, ECDC ho obohacuje svojou schopnosťou analyzovať informácie o epidémiách získavané z médií a iných neoficiálnych zdrojov z celého sveta, ako aj schopnosťou rýchlo analyzovať zistené ohrozenia. Schopnosť ECDC poskytovať hodnotenie rizika a vedecké poradenstvo s cieľom informovať účastníkov rozhodovacieho procesu na úrovni EÚ je novým trendom v oblasti bezpečnosti zdravia v Európe. V roku 2003, keď sa stal akútny respiračný syndróm (SARS) závažnou hrozbou pre celý svet, ako aj pre všetky krajiny EÚ, neexistoval žiadny mechanizmus na zaistenie spoločného hodnotenia rizika pre Európu alebo na poradenstvo týkajúce sa potrebnej reakcie. Krajiny zaujali rozdielne stanoviská napríklad k otázkam, či by sa ľudia prichádzajúci do EÚ z postihnutých krajín mali podrobiť kontrole na SARS a či by sa malo občanom EÚ radiť, aby necestovali na Ďaleký východ. Význam dosiahnutia spoločného stanoviska EÚ k takýmto opatreniam je takýto: vzhľadom na otvorené hranice medzi krajinami EÚ môže byť kontrola ľudí prichádzajúcich do EÚ účinná len vtedy, ak ju vykonajú všetky členské štáty. ECDC disponuje kapacitou a zavedenými systémami, pokiaľ ide o reakciu v núdzových situáciách, spolupracuje s Komisiou a členskými štátmi na posilňovaní pripravenosti EÚ, pokiaľ ide o epidémie, a na posilňovaní systémov všeobecnej prevencie a kontroly hlavných infekčných chorôb, ktoré ohrozujú zdravie ľudí. Tieto prvky budovania pripravenosti a posilňovania znalostnej základne v oblasti verejného zdravia sú novými činnosťami na úrovni EÚ. A hoci odborná príprava expertov v oblasti verejného zdravia bola pred vznikom ECDC financovaná v rámci programu verejného zdravia EÚ, túto funkciu budovania kapacít vo veľmi veľkej miere rozvinulo ECDC. Úlohou centra je okrem iného identifikovať dôležité medzery v znalostiach v oblasti verejného zdravia založených na vedeckých faktoch, pričom zisťovanie takýchto medzier je riadnou súčasťou vedeckého poradenstva a vedeckých stanovísk vydávaných centrom. V záujme riešenia týchto potrieb v oblasti výskumu zameraného na verejné zdravie centrum vykonáva svoju činnosť v úzkej spolupráci s Generálnym riaditeľstvom pre zdravie a ochranu spotrebiteľa (GR SANCO) v rámci jeho programu zdravia a Generálnym riaditeľstvom pre výskum (GR RTD), najmä v rámci jeho rámcového programu. Koordinácia s GR SANCO zahŕňa formálne stretnutia ECDC a oddelením SANCO C3, ktorých cieľom je zdieľať pracovné programy a dvakrát za mesiac ich monitorovať prostredníctvom videokonferencií. Koordinácia s GR RTD je zabezpečená prostredníctvom účasti riaditeľa ECDC v poradnej rade GR RTD (najmä z dôvodu identifikácie potrieb v oblasti výskumu verejného zdravia expertmi z ECDC so zreteľom na výzvy na predkladanie návrhov uverejňované GR RTD). Okrem toho dochádza k pravidelným kontaktom medzi zamestnancami Komisie a ECDC v súvislosti s niekoľkými iniciatívami, a s diskusiami o oblastiach, kde je potrebný výskum; nedávnym príkladom je stretnutie o potrebe nových diagnostických nástrojov pre tuberkulózu a ďalšie stretnutie o potrebe výskumu v oblasti prenosu chrípky. Prostredníctvom týchto formálnych a neformálnych mechanizmov je cieľom ECDC vytvoriť synergie s ostatnými programami financovanými Spoločenstvom a vyhnúť sa vzájomnému prekrývaniu činnosti s týmito programami. Hodnotenie centra Externé hodnotenie centra bolo zadané prostredníctvom verejnej výzvy na predloženie ponuky v máji 2007 s cieľom posúdiť a) prípadnú potrebu rozšírenia rozsahu poslania centra o iné významné aktivity na úrovni Spoločenstva v oblasti verejného zdravotníctva, najmä o monitoring zdravotného stavu a b) časového harmonogramu ďalších takýchto revízií (článok 31 nariadenia 851/2004/ES). Záverečnú správu[2] predložila správna rada v septembri 2008. Hodnotitelia dospeli k záveru, že „ECDC za daných okolností, t. j. skutočnosti, že funguje iba dva roky, vykonalo dobrú prácu“. V správe sa na záver uvádza, že „ existencia ECDC je oprávnená a že môže začať svoju činnosť prehlbovať “, a ďalej sa v nej uvádza, že „ centrum významne prispelo k boju proti prenosným chorobám, úspešne sa etablovalo ako nezávislé centrum vedeckej excelencie, zúčastnené strany uznávajú jeho pridanú hodnotu, najmä vďaka veľmi užitočným informáciám, ktoré poskytuje, a vytváraniu sietí a oceňujú jeho výrazné postavenie na medzinárodnej scéne “. Hodnotitelia takisto identifikovali niekoľko otázok, ktoré treba vyriešiť, najmä pokiaľ ide o ďalšie budovanie spolupráce v oblasti oznamovania rizík medzi rôznymi zúčastnenými stranami, ako aj objasnenie úloh a zodpovednosti Komisie, ECDC a členských štátov, pokiaľ ide o hodnotenie rizika a riadenie rizika. Externí hodnotitelia takisto odporúčajú ECDC pokračovať v zlepšovaní účinnosti, najmä ďalším rozvíjaním riadiacich informačných systémov, zvyšovaním koordinácie medzi funkčnými jednotkami a horizontálnymi programami zameranými na konkrétne choroby a lepšie vymedzenými pracovnými postupmi. Pokiaľ ide o prípadnú zmenu mandátu agentúry, v správe o externom hodnotení sa uvádza, že ECDC by sa malo zamerať na konsolidáciu súčasných úloh, čím sa centru poskytnú možnosti začať nové činnosti v rámci existujúceho mandátu . 4. Výzvy (2007 – 2013) Naplnenie mandátu implementáciou viacročného strategického programu V súlade s článkom 14 ods. 5 písm. d) nariadenia o zriadení ECDC správna rada centra prijala v júni 2007 viacročný strategický program na roky 2007 – 2013, ktorý je rámcom pre implementáciu jeho úloh vymedzených v jeho mandáte. V súlade s týmto programom boli vypracované ročné pracovné programy centra na roky 2007 a 2008. Analýza stavu prenosných chorôb v EÚ vypracovaná v kontexte prvej výročnej epidemiologickej správy umožnila centru identifikovať kľúčové výzvy, ktorým Európa čelí. Viacročná stratégia sa usiluje tieto výzvy riešiť. Bolo stanovených sedem prevádzkových cieľov. Činnosť sa rozšíri o niekoľko prioritných akcií. Nasledujúca tabuľka sumarizuje hlavné osi viacročného strategického programu a ich prepojenie so súčasnou prevádzkovou štruktúrou ECDC. Ciele ECDC v rámci viacročného strategického pracovného programu na roky 2007 – 2013 | Štruktúra ECDC (a odkaz na zakladajúce nariadenie) | Do roku 2013 | 1. „ECDC bude výrazne prispievať k vedeckej znalostnej základni v oblasti prenosných chorôb a ich následkov pre zdravie, ich určujúcich faktorov, metód ich prevencie a kontroly, a ich základných charakteristík, ktoré zlepšujú efektivitu a účinnosť programov ich prevencie a kontroly.“ | Programy zamerané na konkrétne choroby: a. Infekcie dýchacieho traktu (chrípka a tuberkulóza); b. Sexuálne prenášané infekcie vrátane HIV a vírusy prenášané krvou; c. Choroby a zoonózy prenášané potravinami a vodou; d. Nové choroby a choroby prenášané vektormi e. Choroby, ktorým je možné predísť očkovaním; f. Antimikrobiálna rezistencia a infekcie spojené so zdravotnou starostlivosťou. (Článok 2 rozhodnutie 2119/98/ES) | 2. „ECDC bude koordinačným strediskom pre dohľad nad prenosnými chorobami v Európskej únii a hodnoverným referenčným miestom na posilňovanie systémov dohľadu v členských štátoch“. | Dohľad (článok 5 a článok 11) | 3. „ Povesť ECDC ako centra vedeckej excelencie s vedúcou úlohou bude pevne zakotvená u jeho partnerov v oblasti verejného zdravia a ECDC bude hlavným zdrojom vedeckých informácií a poradenstva v oblasti prenosných chorôb pre Komisiu, Európsky parlament, členské štáty a ich občanov.“ | Vedecké poradenstvo (článok 6) | 4. „ECDC bude podporným referenčným miestom v Európskej únii pre zisťovanie, posudzovanie, vyšetrovanie a koordinovanú reakciu, pokiaľ ide o ohrozenia vznikajúce v súvislosti s prenosnými chorobami, vrátane ohrozenia súvisiaceho s úmyselným vypúšťaním biologických látok a s chorobami neznámeho pôvodu“. | Pripravenosť a reakcia (článok 8 a článok 10) | 5. „Do roku 2013 bude ECDC hlavným podporným referenčným centrom v Európskej únii pre posilňovanie a budovanie kapacity prostredníctvom odbornej prípravy v oblasti prevencie a kontroly prenosných chorôb a chorôb neznámeho pôvodu.“ | Odborná príprava (článok 9) | 6. „Do roku 2013 budú údaje produkované ECDC hlavným európskym zdrojom hodnoverných a nezávislých vedeckých a technických informácií v danej oblasti a ECDC podporným referenčným miestom v Európskej únii, pokiaľ ide o oznamovanie rizík v súvislosti s prenosnými chorobami.“ | Komunikácia v oblasti zdravia (článok 11 a článok 12) | 7. „ECDC bude mať štruktúrovaný program spolupráce v oblasti prenosných chorôb so všetkými členskými štátmi, Komisiou a ostatnými príslušnými agentúrami Európskej únie a bude udržiavať úzke partnerstvo s WHO a inými vybranými partnermi na regionálnej a svetovej úrovni.“ | Partnerstvá (články 4, 5, 10 a 12) | 8. „S cieľom poskytnúť správu a vedenie, zabezpečiť prehľadné riadenie a organizáciu a podporiť vysokú odbornú úroveň poskytovaných služieb a uľahčovanie prevádzkových činností centra, zabezpečiť, aby ľudské a finančné zdroje boli náležite a účinne riadené a vytvoriť v centre dobré pracovné prostredie.“ | Kabinet riaditeľa a administratíva | Plánované prioritné činnosti a následné potreby týkajúce sa zamestnancov Hlavnou úlohou pri rozvoji ECDC je zabezpečiť expertízu pre všetkých 55 oblastí chorôb, za ktoré ECDC zodpovedá a pre ktoré v súčasnosti nemá odborníkov. Z toho dôvodu sa ráta s výrazným dodatočným navýšením ľudských zdrojov v programoch zameraných na konkrétne choroby, zatiaľ čo navýšenie kapacity funkčných jednotiek sa zameria na expertízu v oblasti chorôb. Expertíza potrebná na úlohy ECDC je naviac špecializovaná, pričom sú potrební lekári, z čoho vyplývajú návrhy na zaradenie zodpovedajúceho stupňa[3] a ďalej technická a administratívna podpora, aby sa mohli lekári v plnej miere sústrediť na svoje odborné úlohy. Ukazovatele pracovného zaťaženia 2007 | 2008 | 2009 | 2010 | Odchýlka v % 2008/2010 | Navýšenie ľudských zdrojov 2008/2010 | Cieľ 1 (Programy zamerané na konkrétne choroby - DSP) | 89 % (a) | Počet (existujúcich) plánov EÚ zameraných na konkrétne choroby | 0 | 1 | 2 | 5 | 400 % | Počet iniciatív na podporu plánov DSP* a posilnenie krajiny | 3 | 7 | 14 | 18 | 157 % | Počet návštev krajiny | 4 | 7 | 10 | 15 | 114 % | Usmerňujúce dokumenty pre DSP | 3 | 5 | 9 | 12 | 140 % | *Programy zamerané na konkrétne choroby: | a) 16 ďalších zamestnancov, celkový počet má byť 34, najmä vrátane popredných expertov v oblasti antimikrobiálnej rezistencie, dohľadu nad legionelou, chorôb prenášaných potravinami a vodou a chrípky, t. j. v prioritných oblastiach, kde je potrebné vybudovať alebo posilniť kapacity | Cieľ 2 (Dohľad) | 2007 | 2008 | 2009 | 2010 | 45 % (b) | TESSy* podpora/odborná príprava v členskom štáte | 0 | 215 | 150 | 150 | -30 %** | Lepšie informácie o chorobách hlásených v rámci TESSy (47 chorôb) | 8 | 12 | 18 | 27 | 125 % | Počet správ | 2 | 4 | 8 | 11 | 175 % | Počet stretnutí expertov | 14 | 17 | 28 | 28 | 65 % | (koordinačné skupiny, pracovné skupiny v oblasti dohľadu) | *TESSy: Európsky systém dozoru | **Základný rok 2008 je rokom zavedenia Tessy, preto sa v tomto roku uskutočnilo viac školení | b) 10 ďalších zamestnancov, celkový počet má byť 32, potrebných na zlepšenie koordinačnej kapacity a expertízy s cieľom zabezpečiť prenos všetkých sietí do ECDC, najmä pozície expertov v oblasti správy údajov a všeobecného dohľadu | Cieľ 3 (Vedecké poradenstvo) | 2007 | 2008 | 2009 | 2010 | 59 % (c) | Počet vedeckých stanovísk a usmernení pre členské štáty | 10 | 12 | 14 | 20 | 67 % | Počet rýchlych odporúčaní vyžiadaných Komisiou/EP | 8 | 20 | 30 | 30 | 50 % | Počet správ/aktuálnych informácií prinášajúcich kritické vedecké zistenia | 50 | 75 | 120 | 150 | 100 % | Počet stretnutí expertov | 7 | 10 | 25 | 35 | 250 % | Týždenný počet hodín venovaných vedeckej podpore | 100 | 150 | 180 | 200 | 33 % | c) 10 ďalších zamestnancov, celkový počet má byť 27, potrebných na poskytovanie vedeckého poradenstva, rozšírenie činnosti v oblasti environmentálnych faktorov infekčných chorôb (klimatické zmeny) a hospodárskej kapacity na pokrytie zaťaženia vyplývajúceho z chorôb, všetky kľúčové oblasti pracovného programu | Cieľ 4 (Pripravenosť a reakcia) | 2007 | 2008 | 2009 | 2010 | 57 % (d) | Monitorované ohrozenia | 168 | 300 | 350 | 400 | 33 % | Počet zaznamenaných aktualizovaných správ | 1 360 | 2 400 | 2 800 | 3 200 | 33 % | Posúdené ohrozenia | 142 | 250 | 300 | 330 | 32 % | Ohrozenia vyžadujúce špecifickú reakciu | 66 | 110 | 130 | 150 | 36 % | Posúdenie ohrození zverejnené prostredníctvom EWRS/internetovej stránky | 9 | 16 | 18 | 20 | 25 % | d) 8 ďalších zamestnancov, celkový počet má byť 22, najmä na dobudovanie kapacity pripravenosti a reakcie; rozvíjať expertízu v oblasti bioterorizmu, rozširovať kapacitu pre zisťovanie ohrození a zabezpečiť komplexné pokrytie vo všetkých členských štátoch | Cieľ 5 (Odborná príprava) | 2007 | 2008 | 2009 | 2010 | 33 % (e) | Počet osôb vyškolených v rámci programu EPIET (Európsky program odbornej prípravy v oblasti intervenčnej epidemiológie) | 18 | 19 | 22 | 27 | 42 % | Účastníci z členských štátov | 185 | 280 | 320 | 400 | 43 % | Počet týždňov venovaných odbornej príprave | 15 | 20 | 23 | 26 | 30 % | e) 2 ďalší zamestnanci, celkový počet má byť 8, na ďalší rozvoj kapacity v oblasti odbornej prípravy | Cieľ 6 (Komunikácia v oblasti zdravia) | 2007 | 2008 | 2009 | 2010 | 67 % (f) | Počet medzinárodných stretnutí | 4 | 6 | 7 | 75 % | Počet predplatiteľov Eurosurveillance | 10 256 | 14 300 | 16 000 | 17 500 | 22 % | Počet článkov uverejnených v Eurosurveillance | 254 | 310 | 335 | 360 | 16 % | Počet položiek na internetovej stránke | 2 484 | 3 500 | 10 000 | 15 000 | 329 % | Počet viacjazyčných položiek na internetovej stránke | 0 | 400 | 2 000 | 3 000 | 650 % | Počet informačných nástrojov ku kampani zameranej na verejné zdravie | 1 | 2 | 3 | 3 | 50 % | Počet informačných stánkov na vedeckých stretnutiach | 9 | 18 | 25 | 30 | 67 % | Počet tlačových správ/vyhlásení | 40 | 45 | 50 | 60 | 33 % | Počet multimediálnych správ/internetových prenosov | 7 | 5 | 8 | 12 | 140 % | f) 10 ďalších zamestnancov, celkový počet má byť 25, na posilnenie komunikácie v oblasti verejného zdravia (tento bod bol takisto identifikovaný externými hodnotiteľmi) s cieľom zabezpečiť účinnú komunikáciu a jej väčší vplyv v členských štátoch, informácie pre médiá a širokú verejnosť; experti na vedeckú komunikáciu, internetové služby, vydavatelia | Cieľ 7 (Partnerstvá) | 2007 | 2008 | 2009 | 2010 | 50 % (g) | Počet kontaktov s príslušnými orgánmi | 75 | 85 | 90 | 95 | 12 % | Stretnutia/videokonferencie s Komisiou/EP/orgánmi EÚ | 52 | 65 | 77 | 82 | 26 % | Stretnutia/videokonferencie s WHO | 18 | 24 | 30 | 30 | 25 % | Stretnutia/videokonferencie s kandidátskymi krajinami | 0 | 10 | 18 | 24 | 140 % | g) 2 ďalší zamestnanci, celkový počet má byť 6, ktorých je potrebné prijať z dôvodu rastúceho pracovného zaťaženia vyplývajúceho zo zriadenia príslušných orgánov a z potreby posilňovať vzťahy s inštitúciami EÚ, aj v oblasti susedskej politiky | Cieľ 8 (Interná činnosť) | 2007 | 2008 | 2009 | 2010 | 35 % (h) | Ukazovatele v rámci cieľa 8 sú skôr kvantitatívne ako kvalitatívne a vypovedajú o primeranosti (z hľadiska času a kvality) reakcie na prevádzkové požiadavky. | Nižšie sú uvedené niektoré použiteľné ukazovatele, ktoré závisia od rozpočtu a navýšenia ľudských zdrojov: | Počet záväzkov | 359 | 450 | 500 | 550 | 22 % | Počet platieb | 3 885 | 5 000 | 6 500 | 7 000 | 40 % | Počet rezervovaných služobných ciest | 660 | 810 | 950 | 1 050 | 30 % | Denný počet žiadostí adresovaných helpdesku pre informačné a komunikačné technológie | 15 | 35 | 50 | 55 | 57 % | Počet účastníkov stretnutí/seminárov atď. | 1 571 | 1 704 | 1 800 | 1 950 | 14 % | Počet prijímacích pohovorov | 470 | 390 | 390 | 290 | -26 %* | *hneď ako budú pracovníci prijatí, bude sa konať menej pohovorov, predpokladá sa však väčší dôraz na potreby v oblasti vzdelávania a rozvoja pracovníkov | h) 12 ďalších pracovných miest vrátane experta v oblasti strategického riadenia, vedúceho vedeckého pracovníka, správcu budov, špecialistov v oblasti IKT, bezpečnosti a kontinuity prevádzky, ktorí sú potrební v súvislosti s rastom organizácie a špecifickou oblasťou jej činnosti | Rozvoj zdrojov č. 2 | Dohľad | 13 | 22 | 10 | 32 | č. 3 | Vedecké poradenstvo | 12 | 17 | 10 | 27 | č. 4 | Pripravenosť a reakcia | 11 | 14 | 8 | 22 | č. 5 | Odborná príprava | 5 | 6 | 2 | 8 | č. 6 | Komunikácia v oblasti zdravia | 7 | 15 | 10 | 25 | č. 7 | Partnerstvá | 2 | 4 | 2 | 6 | č. 8 (interná činnosť) | Správa, riadenie, administratívne služby | 8 20 | 8 26 | 2 10 | 10 36 | Spolu | 90 | 130 | 70 | 200 | Finančný vplyv navýšenia ľudských zdrojov je už započítaný do rozpočtového výhľadu centra. Úroveň predpokladaných dotácií z rozpočtu Spoločenstva je v plnej miere v súlade s existujúcim finančným plánovaním Komisie a v rámci viacročného finančného rámca na roky 2007 – 2013. Sumy sú uvedené v miliónoch eur Základný rozpočet (pri súčasných cenách) EDCD podľa finančného rámca na roky 2007 - 2013 Nasledujúca tabuľka ukazuje vývoj pridelených rozpočtových prostriedkov na obdobie 2007 – 2013. Sumy sú uvedené v tisícoch eur 17 03 03 01 | Nepovinné | Dif. | NIE | ÁNO | NIE | č. 3b | 17 03 03 02 | Nepovinné | Dif. | NIE | ÁNO | NIE | č. 3b | 4. ZHRNUTIE ZDROJOV 4.1. Finančné zdroje 4.1.1. Zhrnutie viazaných rozpočtových prostriedkov (VRP) a platobných rozpočtových prostriedkov (PRP) v miliónoch EUR (zaokrúhlené na 3 desatinné miesta) Prevádzkové výdavky[4] | Členské štáty EHP/EZVO | f | 0,604 | 0,935 | 1,000 | 1,450 | 1,500 | 1,530 | 1,550 | 8,569 | VRP vrátane spolufinancovania spolu | a+c+d+e+f | 28,309 | 40,235 | 50,700 | 57,850 | 59,000 | 60,230 | 61,350 | 355,719 | 4.1.2. Zlučiteľnosť s finančným plánovaním ( Návrh je zlučiteľný s platným finančným plánovaním. ( Návrh si vyžaduje zmenu v plánovaní príslušnej výdavkovej kapitoly vo finančnom výhľade. ( Návrh si môže vyžadovať uplatnenie ustanovení medziinštitucionálnej dohody[5] (t. j. nástroj flexibility alebo revíziu finančného výhľadu). 4.1.3. Finančný vplyv na príjmy ( Návrh nemá finančný vplyv na príjmy. ( Návrh má finančný vplyv na príjmy, a to s týmto účinkom: 4.2. Ľudské zdroje – pracovníci zamestnaní na plný pracovný úväzok (vrátane úradníkov, dočasných zamestnancov a externých pracovníkov) – pozri podrobné informácie v bode 8.2.1. Neuplatňuje sa. 5. CHARAKTERISTIKY A CIELE 5.1. Potreby, ktoré sa majú uspokojiť v krátkodobom alebo dlhodobom horizonte EU je vystavená celému radu infekčných chorôb – chorôb, ktoré budú ľudské zdravie naďalej ohrozovať i v blízkej budúcnosti. Keďže ľudia, zvieratá a tovar sa teraz môžu v rámci Únie pohybovať takmer neobmedzene, potreba spoločného prístupu k prevencii šírenia chorôb sa stáva čoraz dôležitejšou (zrejmejšou). Hoci sa oblasť prevencie a zdravotnej starostlivosti do veľkej miery stále riadi zásadou subsidiarity, je zrejmé, že na podporu koordinovaného prístupu je treba centrálny subjekt, akým je ECDC. Okrem utrpenia, ktoré infekčné choroby spôsobujú obyvateľom, zaťažujú takisto štátne rozpočty: baktérie rezistentné voči antibiotikám spôsobujú infekcie, ktoré si vyžadujú dlhšiu hospitalizáciu a osobitné lekárske postupy; odhaduje sa, že nová pandémia chrípky by krajinám spôsobila hospodárske straty zodpovedajúce niekoľkým percentuálnym jednotkám ich HDP; liečba infekcie HIV znamená pre niektoré členské štáty výrazné náklady. Ale aj prevencia infekčných chorôb niečo stojí: takmer všetky deti v Únii dostávajú šesť rôznych vakcín, čo si vyžaduje nezanedbateľné náklady. Úlohou ECDC je pomôcť vyvinúť najlepšie a nákladovo najefektívnejšie metódy prevencie a pomáhať členským štátom pri ich implementácii. Konečným cieľom je choroby úplne potlačiť, čo by znamenalo výrazný ekonomický prínos, ako to bolo v prípade potlačenia kiahní pred 30 rokmi. Hoci v prípade mnohých chorôb toto nemusí byť možné, napríklad potlačenie osýpok v EÚ je cieľ, ktorý možno reálne dosiahnuť. 5.2. Pridaná hodnota v prípade zapojenia Spoločenstva, zlučiteľnosť návrhu s inými finančnými nástrojmi a možná synergia Pridaná hodnota zásahu Spoločenstva a potreba väčšej spolupráce členských štátov boli zdôvodnené v návrhu z roku 2003, ktorý vyústil do vytvorenia agentúry. Odvtedy ECDC potvrdilo uvedené očakávania vo všetkých oblastiach, na ktoré sa vzťahuje jeho mandát. Pridaná hodnota prínosu ECDC na úrovni EÚ spočíva v poskytovaní konsolidovanej analýzy a prehľadu dôkazov na podporu prevencie a kontroly prenosných chorôb. Spolu s príslušnými orgánmi identifikuje medzery a pomáha pri vymedzovaní a posilňovaní výskumného programu v oblasti verejného zdravia. Vďaka koordinovanému prístupu k dohľadu na európskej úrovni sa môže štandardizovať zber údajov, zlepšiť nákladová efektívnosť a zároveň poskytovať porovnateľné údaje, ktoré budú zdrojom informácií pre tvorcov politík v oblasti účinných preventívnych a kontrolných opatrení. Centrum takisto poskytuje platformu na interakciu medzi členskými štátmi v rámci výmeny osvedčených postupov, ktoré vychádzajú zo zásahov na základe dôkazov. ECDC centrálne spracúva posúdenia a pokyny pre celú Úniu – o túto službu majú záujem najmä malé krajiny alebo krajiny s obmedzenou kapacitou v tejto oblasti. V rámci svojej činnosti týkajúcej sa pripravenosti poskytuje centrum členským štátom pravidelné aktuálne informácie o medzinárodnej epidemiologickej situácii, pričom táto činnosť môže časom nahradiť potrebu investovať do zberu informácií o epidémiách, ktorý vykonáva každá krajina osobitne a ktorý je náročný z hľadiska zdrojov. Prostredníctvom rýchleho posúdenia situácie v oblasti verejného zdravia môže ECDC takisto uľahčiť koordinovanú reakciu na ohrozenia, ktoré sa týkajú viacerých členských štátov. Funkcia dozoru i reakcie stavia na spoločných metódach celej EÚ, ktoré sú vyučované v rámci rôznych kurzov organizovaných centrom pre vládnych expertov členských štátov v tejto oblasti. ECDC podporuje Komisiu vo vývoji aktívnych sietí pre oznamovanie rizík, keďže vďaka spoľahlivým komunikačným sieťam vytvoreným v „pokojných obdobiach“ môže byť komunikácia na európskej a vnútroštátnej úrovni v reakcii na dôležité zdravotné krízy v budúcnosti vnímaná ako včasná, spoľahlivá, konzistentná a hodnoverná. 5.3. Ciele, očakávané výsledky a súvisiace ukazovatele návrhu v kontexte rámca ABM Centrum prispieva k cieľom programu verejného zdravia (kapitola 17 03 rozpočtu Spoločenstva). Krátkodobé a strednodobé ciele centra sú prezentované v kontexte jeho viacročného strategického programu na roky 2007 – 2013, ako sa zdôrazňuje v tomto oznámení. 5.4. Spôsob implementácie (orientačný) ( Centralizované hospodárenie ( priamo na úrovni Komisie ( nepriamo delegovaním právomocí na: ( výkonné agentúry ( subjekty zriadené Spoločenstvami podľa článku 185 nariadenia o rozpočtových pravidlách ( národné verejné subjekty/subjekty poverené poskytovaním služieb vo verejnom záujme ( Zdieľané alebo decentralizované hospodárenie ( s členskými štátmi ( s tretími krajinami ( Spoločné riadenie s medzinárodnými organizáciami (bližšie uveďte) 6. MONITOROVANIE A HODNOTENIE 6.1. Systém monitorovania Očakáva sa, že ECDC bude poskytovať vysoko kvalitné a špecializované služby (na základe transparentných postupov), ktoré si vyžadujú dôkladné monitorovanie založené na ukazovateľoch krátkodobých výsledkov. Tento systém je navrhnutý tak, aby v prvom rade odpovedal na otázku, či činnosť ECDC prináša pozitívne zmeny, ktoré jeho zakladajúce nariadenie a viacročný strategický program na roky 2007–2013 vytýčili. Pri začatí viacročného strategického programu boli správnej rade predložené konkrétne ukazovatele, ktoré boli schválené (v marci 2008). Pomocou týchto ukazovateľov bude počas celého obdobia monitorovaný pokrok pri plnení cieľov a budú tak poskytnuté kľúčové informácie pre konečné hodnotenie miery, do akej boli ciele v roku 2013 splnené. Pri tvorbe týchto ukazovateľov boli použité tieto zásady: Na každý cieľ pripadá jeden súbor ukazovateľov zvolený tak, aby z neho vyplývajúce informácie umožňovali jasne posúdiť, či (do akej miery) bol cieľ splnený. Všetky kritériá museli byť formulované jasne a čo najstručnejšie. Vyvinulo sa úsilie na minimalizovanie počtu kritérií, ale počet bol zároveň stanovený tak, aby sa mohlo vykonať hodnotenie dosiahnutých výsledkov v každej oblasti. Kritériá sú reálne merateľné a vyžadujú si primerané pracovné zaťaženie. Pre každý ukazovateľ sa vykonala analýza navrhovaného zdroja údajov, jeho dostupnosť a spoľahlivosť a v ECDC bol zavedený osobitný informačný systém na systematický zber a analýzu údajov. V polovici programového obdobia na roky 2007 – 2013 (t. j. v roku 2010) správna rada zhodnotí dosiahnutý pokrok. Pokiaľ ide o konečné hodnotenie dosiahnutých výsledkov v rámci viacročného programu do roku 2013, toto hodnotenie by malo byť naplánované tak, aby mala správna rada výsledky k dispozícii v čase, keď bude rozhodovať o ďalšom viacročnom strategickom programe na roky 2014 – 2020. Zamestnanci ECDC budú na konci každého roku systematicky hodnotiť implementáciu uvedeného ročného pracovného plánu a budú spoločne posudzovať kvalitu jeho produktov a účinnosť implementačného procesu. Najdôležitejšie body tohto hodnotenia budú zaradené do výročnej správy riaditeľa určenej správnej rade. 6.2. Hodnotenie 6.2.1. Hodnotenie ex-ante Neuplatňuje sa. 6.2.2. Opatrenia prijaté po strednodobom hodnotení/hodnotení ex-post (znalosti získané z podobných predchádzajúcich skúseností) Externé hodnotenie centra bolo zadané 20. mája 2007 v súlade s nariadením Európskeho parlamentu a Rady (ES) č. 851/2004 z 21. apríla 2004. „Článok 31: Do 20. mája 2007 centrum si objedná nezávislé externé hodnotenie svojich výsledkov na základe súpisu podkladov vydaných správnou radou po dohode s Komisiou. Toto hodnotenie posúdi: a) prípadnú potrebu rozšírenia rozsahu poslania centra o iné významné aktivity na úrovni Spoločenstva v oblasti verejného zdravotníctva, najmä o monitoring zdravotného stavu; a b) časový harmonogram ďalších takýchto revízií.“ Centrum vyhlásilo verejnú výzvu na predloženie ponuky. Podmienky zadania boli dokončené pracovnou skupinou správnej rady so súhlasom Komisie. Zmluvná strana vykonala v priebehu posledných mesiacov viac ako 80 rozhovorov so zúčastnenými stranami (inštitúcie a agentúry EÚ, medzinárodné organizácie, siete dohľadu EÚ, vnútroštátne inštitúty pre dohľad, vnútroštátne ministerstvá zdravotníctva a zamestnanci ECDC). Závery prvého externého hodnotenia sú k dispozícii na http://ecdc.europa.eu/en/About_us/Key_documents/ 6.2.3. Podmienky a pravidelnosť budúcich hodnotení Nezávislé externé hodnotenia centra sa budú zadávať každých päť rokov. 7. OPATRENIA PROTI PODVODOM V záujme boja proti podvodom, korupcii a inému protiprávnemu konaniu sa na túto agentúru vzťahujú bez obmedzení ustanovenia nariadenia (ES) č. 1037/1999. Agentúra je stranou medziinštitucionálnej dohody z 25. mája 1999 o interných vyšetrovaniach Európskeho úradu boja proti podvodom (OLAF). Rozhodnutia týkajúce sa financovania a implementácie dohôd a z nich vyplývajúcich nástrojov výslovne stanovujú, že Dvor audítorov a OLAF môžu v prípade potreby vykonávať kontroly na mieste v prípade príjemcov finančných prostriedkov agentúry a pracovníkov zodpovedných za ich prideľovanie. 8. PODROBNÉ ÚDAJE O ZDROJOCH 8.1. Ciele návrhu z hľadiska ich finančných nákladov Pozri bod 4 tabuľky v tomto oznámení, v ktorom sa opisujú ciele ECDC na obdobie 2007 – 2013. Prehľad očakávaných výsledkov podľa jednotlivých cieľov je uvedený samostatne v pracovnom dokumente útvarov Komisie, v ktorom sa podrobne stanovuje ďalší rozvoj centra v programovom období 2009 – 2013. 8.2. Administratívne výdavky Akcia nemá vplyv na administratívne výdavky z rozpočtu Spoločenstva a Komisia na ňu priamo nepridelila žiadne ľudské zdroje. Administratívne náklady agentúry vrátane nákladov na ľudské zdroje sú financované z prevádzkovej rozpočtovej položky 17 03 03 01. [1] http://ecdc.europa.eu/en/About_us/Key_documents/Documents/ECDC_MAS_.pdf. [2] http://ecdc.europa.eu/en/About_us/Key_documents/..... [3] Centrum je ďalej poverené riadne zdokumentovať a spresniť budúce plány v oblasti ľudských zdrojov v súvislosti s viacročnými plánmi politiky ľudských zdrojov a zosúladiť ich s usmerneniami Komisie. [4] Výdavky, ktoré nespadajú do kapitoly xx 01 príslušnej hlavy xx. [5] Pozri body 19 a 24 medziinštitucionálnej dohody.